《渡青县河二首 其二》
明代·朱长春

浮云东北驰，遥见晨风征。我行日以迈，忧思日以横。

游子往于役，妻妾寄空城。虽无燕婉恋，骨肉有至情。

谁云不顾私，班马有离声。飞雪蔽修岗，北风惨正深。

停车立望远，泪落如雾淫。自古别离人，不见行路心。

作者简介：朱长春（1511-？）字大复，浙江乌程人，万历十一年（1583）进士，历常熟阳信等知县，官刑部主事。著有《朱大复诗集》。